REPUBLIKA HRVATSKA

MEĐIMURSKA ŽUPANIJA

OSNOVNA ŠKOLA DOMAŠINEC

U Domašincu, 20.3.2020.

KLASA: 602-02/20-10/16

URBROJ: 2109-25-20-6

Na temelju članka 7.stavka 2. Zakona o radu (NN 93/14, 127/17 i 98/19), članka 72. Statuta Osnovne škole Domašinec i Upute Ministarstva znanosti i obrazovanja (KLASA: 602-01/20-01/00178, URBROJ: 533-01-20-0002) od 19. ožujka 2020. godine, ravnateljica Osnovne škole Domašinec donosi

**ODLUKU**

**o organizaciji rada, rasporedu rada i radnom vremenu za vrijeme trajanja bolesti COVID-19**

I.

Zbog sprječavanja širenja bolesti COVID-19 uzrokovane virusom SARS-CoV-2 na radnom mjestu, Poslodavac je donio odluku da će u razdoblju od 23. ožujka 2020. godine pa do opoziva Odluke učitelji i stručni suradnici raditi od kuće i to u skladu s procjenom, odnosno tehničkim mogućnostima. Rad učitelja i stručnih suradnika radi provođenja nastave na daljinu odvija se u uobičajenom opsegu i rasporedu radnog vremena.

Obveze učitelja su:

* Osigurati kontakte i način komunikacije (virtualna učionica, telefon, e-mail), svaki dan biti dostupan barem u određeno vrijeme u virtualnoj školskoj zbornici
* Obvezno održavanje nastave na daljinu odvija se u uobičajenom opsegu radnog vremena
* Obvezna priprema sadržaja, održavanje komunikacije s učenicima, roditeljima, Školom i Ministarstvom znanosti i obrazovanja te davanje povratne informacije učenicima i roditeljima
* Sudjelovanje u drugim aktivnostima prema uputi ravnateljice i MZO-a.

Obveze stručnih suradnika su:

* Stručni suradnik knjižničar treba biti na raspolaganju vezano uz pretraživanje izvora i knjiga te s učenicima i učiteljima komunicirati na redovnoj osnovi. Treba biti uključen u virtualnu zbornicu i prema potrebi u virtualne razrede te pomoći učiteljima u kreiranju sadržaja i upotrebi materijala, uz reguliranje autorskih prava
* Stručni suradnik psiholog treba savjetovati učitelje i učenike vezano uz razrednu dinamiku u online okruženju te predlagati rješenja i upute o pristojnom ponašanju u online okruženju, reagirati na neprihvatljive oblike ponašanja, kao i davati potporu u kriznim situacijama, treba biti uključena u rad svih virtualnih učionica te pratiti rad učitelja i učenika.

II.

U Osnovnoj školi Domašinec obavljat će se samo nužni i neodgodivi poslovi.

Nužnim i neodgodivim poslovima smatraju se naročito:

* Poslovi nužni za nesmetano odvijanje nastave iz t.1 ove odluke
* Poslovi prema odlukama, uputama i naputcima nadležnih tijela (Ministarstva znanosti i obrazovanja, osnivača i sl.), odnosno poslovi propisani rokovima prema obvezujućim zakonskim propisima.

Za neometano odvijanje poslova određuje se nužno osoblje i to:

1. Ravnateljica
2. Tajnica
3. Voditeljica računovodstva
4. Domar

Raspored rada nužnog osoblja određuje se prema dnevnim potrebama neophodnim za odvijanje nužnih i neodgodivih poslova (npr. obračun plaća i drugih naknada, Komunikacija s MZO, osnivačem i dr., komunikacija s ostalim djelatnicima škole, učenicima i roditeljima).

III.

Za vrijeme trajanja epidemije Osnovna škola Domašinec neće izravno raditi sa strankama, osim ako je to nužno zbog specifičnog djelokruga rada Škole.

Za sve potrebe i zahtjeve svi učenici, roditelji i ostale stranke dužne su se prethodno obratiti školi na e-mail adresu: ured@os-domasinec.skole.hr ili na telefon 040/863-106 radnim danom od 8 do 12 sati.

IV.

Iznimno od točke I. i II. Ove Odluke rad se odvija u školi samo kada je to nužno radi kontinuiranog izvođenja nastave na daljinu i prihvata djece koja pohađaju razrednu nastavu ako oba zaposlena roditelja nemaju drugu mogućnost zbrinjavanja djece odnosno nužnog obavljanja poslova. U slučaju da roditelj(i) namjeravaju učenike poslati u školu, radi pravovremene organizacije prihvata učenika i koordinacije s učiteljima, roditelj je dužan o tome najkasnije jedan dan ranije do 10 sati obavijestiti razrednika u skladu s uputom razrednika o načinima komuniciranja i školu putem e-mail adrese ured@os-domasinec.skole.hr.

V.

Radnici potpisuju izjavu da imaju uvjete za rad od kuće radnika u skladu s Uputom Ministarstva znanosti i obrazovanja (KLASA: 602-01/20-01/00178, URBROJ: 533-01-20-0002) od 19.ožujka 2020.godine.

Izjava je sastavni dio ove Odluke.

VI.

Svi radnici škole dužni su za vrijeme rada od kuće biti na raspolaganju poslodavcu putem telefona i/ili e-maila te se odazvati na rad u slučaju prijeke potrebe (npr. u slučaju prihvata učenika razredne nastave iz točke IV. ove Odluke). Nužna komunikacija vršit će se putem e-maila i telefona te su svi radnici dužni na dnevnoj bazi provjeravati svoj e-mail.

VII.

Ova Odluka stupa na snagu danom donošenja i primjenjuje se do opoziva.

Ova Odluka objavljuje se na oglasnoj ploči i mrežnim stranicama Škole i dostavlja se svim radnicima Škole putem e-mail adresa.

Ravnateljica :

Martina Kivač, mag. theol.

REPUBLIKA HRVATSKA

MEĐIMURSKA ŽUPANIJA

OSNOVNA ŠKOLA DOMAŠINEC

U Domašincu, 20.3.2020.

Na temelju upute Ministarstva znanosti i obrazovanja od 19.ožujka 2020. (KLASA: 602-01/20-01/00178, URBROJ: 533-01-20-0002), a u svezi Odluke o izmjeni Odluke o obustavi izvođenja nastave u visokim učilištima, srednjim i osnovnim školama te redovnog rada ustanova predškolskog odgoja i obrazovanja i uspostavi nastave na daljinu, djelatnik/djelatnica OŠ Domašinec daje sljedeću

**I Z J A V U**

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime djelatnika/djelatnice) koji radim na poslovima \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(upisati radno mjesto) izjavljujem:

1. **Kod kuće nemam osigurane uvjete za rad od kuće i zbog toga ću i dalje dolaziti na rad u školu prema rasporedu sati OŠ Domašinec.**
2. **Da namjeravam raditi od kuće od 23.3.2020. jer imam sve uvjete za to (računalo s instaliranim alatima za kolaboraciju i pristup internetu za nastavnike, prikladni prostor kod kuće te potrebnu literaturu za provođenje nastave na daljinu za učitelje i stručne suradnike).**

*/zaokružiti odabir/*

Djelatnici koji imaju namjeru raditi od kuće obvezni su:

* Osigurati kontakte i način komunikacije (virtualna učionica, telefon, e-mail), nastavnik je dužan svaki dan biti dostupan barem u određeno vrijeme u virtualnoj školskoj zbornici
* Obvezno je održavanje nastave na daljinu u uobičajenom opsegu radnog vremena
* Obvezna je priprema sadržaja, održavanje komunikacije s učenicima, roditeljima, školom i Ministarstvom znanosti i obrazovanja te davanje povratne informacije učenicima i roditeljima
* Sudjelovati u drugim aktivnostima prema uputi ravnateljice i MZO

S radom od kuće temeljem ove izjave započinjem dana 23.3.2020.

U Domašincu, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2020.

Potpis djelatnika/djelatnice:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_